Da kongen døde i 1730 forviste Christian VI henne fra København til hennes barndomshjem, godset Clausholm i nærheten av Randers. Hun ble fratatt alle midler utenom Clausholm, og pålagt livslangt eksil: hun hadde ikke tillatelse til å forlate godset. I sitt eksil engasjerte hun seg i bøndenes liv – og i å forskjønne Clausholm med haver og alleer. I sine siste år led hun av en alvorlig, ubehandlet sorgpsykose og ble mer og mer religiøs.